**Előterjesztés**

**a Szenátus részére**

**Helyszíne: Budapest, Rektori Tanácsterem**

**Ideje: 2016. július 01. 11:00**

**22. Napirendi pont: Az Állatorvostudományi Egyetem rektori pályázati kiírása**

**Mellékletek: minisztériumi levél**

**Készítette: Előkészítő Bizottság**

**Látta:**

1. **Előzmények**

A nemzeti felsőoktatásról szóló 2011. évi CCIV. törvény (Nftv.) 115.§ (17) bekezdése alapján az Állatorvos-tudományi Kar 2016. július 1. napjával kiválik a Szent István Egyetemből és önálló Állatorvostudományi Egyetemként jön létre. Az Állatorvostudományi Egyetem az Nftv. 104/C.§ alapján egyetemként működő felsőoktatási intézmény lesz, amely az Nftv. 20.§ (4) bekezdése alapján kiváló szervezeti egység vonatkozásában a Szent István Egyetem jogutódja.

1. **Előterjesztés**

A nemzeti felsőoktatásról szóló 2011. évi CCIV. törvény 12.§ (3) d) pontja szerint a Szenátus tesz javaslatot a rektori pályázat tartalmára. A fenntartó által megküldött minta alapján az alábbi tartalomra teszünk javaslatot:

Emberi Erőforrások Minisztériuma  
a közalkalmazottak jogállásáról szóló 1992. évi XXXIII. törvény 20/A. §. alapján pályázatot

hirdet az

Állatorvostudományi Egyetem  
rektori megbízásának ellátására.

A közalkalmazotti jogviszony időtartama:

Határozatlan idejű közalkalmazotti jogviszony

Foglalkoztatás jellege:

Teljes munkaidő

A vezetői megbízás időtartama:

A vezetői megbízás határozott időre, 2017. január 1-jétől legfeljebb három évre szól.

A munkavégzés helye:

Állatorvostudományi Egyetem, 1078 Budapest, István utca 2.

A beosztáshoz tartozó, illetve a vezetői megbízással járó lényeges feladatok:

A hatályos jogszabályok, valamint az intézmény szervezeti és működési szabályzata alapján

az intézmény irányításával összefüggő feladatok ellátása, különösen:

* felelős a felsőoktatási intézmény vezetéséért, képzési és kutatási alaptevékenységének megfelelő működéséért;
* felelős a hazai és nemzetközi oktatási és kutatási kapcsolatokért, együttműködésért;
* felelős azért, hogy az intézmény képzési programja a vonatkozó jogszabályi rendelkezésekkel összhangban álljon;
* felelős az intézmény működési engedélyének módosításához, képzések indításához, a doktori iskola nyilvántartásba vételéhez, a felsőoktatási felvételi eljáráshoz szükséges jogszabályban meghatározott intézkedések kiadmányozásáért;
* gyakorolja az oktatói, kutatói, illetve tanári munkakörben foglalkoztatottak felett a munkáltatói jogokat, továbbá a nemzeti felsőoktatásról szóló 2011. évi CCIV. törvény (a továbbiakban: Nfitv.) 25. § (3) bekezdése szerinti megbízási jogviszonnyal kapcsolatos, a megbízót megillető jogosultságokat;
* a hatáskörébe tartozó ügyek tekintetében kapcsolatot tart az érdekképviseleti szervezetekkel, a hallgatói és a doktorandusz önkormányzattal;
* összehangolja az oktatási-kutatási és más szervezeti egységek munkáját;
* képviseli az intézményt külső fórumokon, nemzetközi kapcsolataiban;
* együttműködik a felsőoktatási intézmény működtetését végző kancellárral a hatékony szervezeti és működési rend kialakításában és az intézmény gazdaságos működtetésében;
* a felsőoktatási intézmény első számú vezetőjeként felel az intézmény fejlesztésére és korszerűsítésére vonatkozó koncepció kialakításáért, az erre irányuló munka szervezéséért és összefogásáért;
* koordinálja az intézmény oktatási, kutatási együttműködéseit más felsőoktatási intézményekkel, a felsőoktatás országos szervezeteivel és testületéivel;
* kezdeményezésére a kancellárnak belső ellenőrzési vizsgálatot kell elrendelnie;
* az intézmény szervezeti és működési szabályzata által meghatározott további feladatok.

Illetmény és juttatások:

Az illetmény megállapítására és a juttatásokra a közalkalmazottak jogállásáról szól 1992. évi

XXXIII. törvény, valamint az Nftv. 36. §-a ide vonatkozó rendelkezései az irányadók.

Pályázati feltételek:

* mesterfokozat (az Nftv. 112. § (7) bekezdése alapján azzal egyenértékű egyetemi szintű végzettség) és szakképzettség;
* határozatlan időre szóló teljes munkaidejű egyetemi tanári munkakörben történő alkalmazás szükséges;
* az Nftv. szerinti tudományos fokozat;
* felsőoktatási intézményben szerzett vezetési, szervezési ismeretek és gyakorlat;
* legalább egy "C" típusú középfokú, államilag elismert, - középfokú (B2 szintű) általános nyelvi, komplex - vagy azzal egyenértékű nyelvvizsga;
* büntetlen előélet, továbbá nem áll a tevékenység folytatását kizáró foglalkoztatástól eltiltás hatálya alatt, amelyre a megbízási jogviszony irányul;
* az Nftv. alapján a magasabb vezetői megbízás a hatvanötödik életév betöltéséig szólhat;
* a felsőoktatási intézménnyel teljes munkaidőre szóló közalkalmazotti jogviszony, vagy a megbízással egyidejűleg közalkalmazotti jogviszony létesítése.

A pályázatnak tartalmaznia kell a pályázó:

* munkahelyének megnevezését, beosztását, munkaköri besorolását;
* tudományos fokozatának, szakmai és egyéb díjainak felsorolását, bemutatását;
* hazai és nemzetközi szakmai szervezetekben végzett munkáját, a nemzetközi szakmai életben való részvételét bemutató dokumentumokat;
* az intézmény vezetésével kapcsolatos terveit, azok megvalósítására vonatkozó elképzeléseit;
* szakmai, illetőleg oktatási, tudományos kutatási munkájának, eddigi vezetői tevékenységének, szakmai eredményeinek részletes leírását;
* minden olyan információt és iratot, amelyet a pályázó fontosnak tart.

A pályázathoz mellékelni kell:

* aláírt, részletes szakmai önéletrajzot;
* végzettséget, szakképzettséget, tudományos fokozatot, egyetemi tanári kinevezést, idegennyelv-tudást tanúsító okiratok hiteles másolatát;
* a fontosabb publikációk, tudományos és művészeti, díjak jegyzékét;
* három hónapnál nem régebbi hatósági erkölcsi bizonyítványt;
* nyilatkozatot a pályázó hozzájárulásáról, hogy a pályázati anyagát a vonatkozó jogszabályok és az intézmény szervezeti és működési szabályzata szerint erre jogosult bizottságok és testületek megismerhetik;
* vagyonnyilatkozat tételi kötelezettség vállalásáról szóló nyilatkozatát.

A megbízás betölthetőségének időpontja:

A megbízás legkorábban 2017. január 1. napjától tölthető be.

A pályázat benyújtásának határideje:

A pályázatokat a [www.kozigallas.gov.hu](http://www.kozigallas.gov.hu) internetes oldalon, 2016. augusztus 10-én történt megjelentést követően 2016. szeptember 12-éig kell benyújtani.

A pályázati kiírással kapcsolatosan további információt nyújt a

-es telefonszámon.

A pályázatok benyújtásának módja:

* Postai úton: az Emberi Erőforrások Minisztériuma Oktatásért Felelős Államtitkársága címére (1055 Budapest, Szalay u. 10-14.) kell benyújtani zárt borítékban vagy
* Személyesen: az Emberi Erőforrások Minisztériuma Oktatásért Felelős

Államtitkársága címére (1055 Budapest, Szalay u. 10-14.) kell benyújtani zárt borítékban.

A pályázat elbírálásának módja, rendje:

Az Nftv. 12. § (3) bekezdésének d) pontjában foglaltak szerint, valamint a 37. § (4) bekezdésében foglaltak alapján a rektori megbízásra benyújtott valamennyi, a pályázati feltételeknek megfelelt pályázatot a szenátus véleményezi és valamennyi tagja többségének szavazatával dönt a rektorjelölt személyéről.

A pályázat elbírálásának határideje: 2016. november 10.

A munkáltatóval kapcsolatos egyéb lényeges információ:

A szabályszerűen összeállított pályázatot összefűzve, egy eredeti és egy másolati példányban postai úton vagy személyesen az Emberi Erőforrások Minisztériuma Oktatásért Felelős Államtitkársága címére (1055 Budapest, Szalay u. 10-14.) kell benyújtani zárt borítékban. A borítékon kérjük feltüntetni: „Pályázat az Állatorvostudományi Egyetem rektori magasabb vezető megbízatására.” A pályázati feltételek megléte a megadott pályázási határidőig benyújtott összes dokumentum alapján fogadható el.

A pályázati kiírás további közzétételének helye:

* Oktatási és Kulturális Közlöny

Dr. Palkovics László

oktatásért felelős államtitkár

Balog Zoltán sk.

1. **Határozat tervezet**

**……./2015/2016. sz. SZT határozat**

**A Szenátus az előterjesztést megismerte, …….igen, ………nem, ……tartózkodás mellett támogatja/nem támogatja.**

1. **Javaslat az előterjesztés kommunikációjára**

**Intranet: Szenátus**

**Budapest, 2016. június 22.**

**Dr. Sótonyi Péter**